runetrust/blame-folketinget-dk huggingface dataset:
Leif Lahn Jensen (S), 2017-04-21:
Derfor er Socialdemokratiet i gang med kigge reformen efter i sømmene, og derfor er vi også klar, når vi skal til at evaluere det i 2017. Så som en kort afrunding vil jeg sige: Ja, vi er på vej, men der er stadig massive problemer, som vi ikke må finde os i, og som vi skal tage fat på under evalueringen op.
Torsten Schack Pedersen (V), 2011-12-19:
Det er ikke bare virksomheder, men også tillidsrepræsentanter, medarbejdere og fagforeninger, der har skrevet til og er mødt op i Skatteudvalget, fordi man er inderligt bekymret for, at en så markant – og ensidig dansk – stigning i afgiften på NOx vil flytte arbejdspladser ud af landet.
Elisabeth Arnold (RV), 2003-12-09:
Jeg er helt enig i det, ministeren svarede før, at der er en gammel tradition og en meget lang praksis for at behandle de danske sydslesvigere vældig godt og give dem fortrinsret eller særlig lette vilkår for at kunne blive danske statsborgere, adgang til de danske undervisningsinstitutioner osv. osv.
Ole Sohn (SF), 2004-04-15:
Jeg kan forstå, at Venstre støtter den centralisering, der ligger heri - De Konservative er jo meget kendt for at være meget statscentraliserede - men at Socialdemokratiet har støttet en model, hvor man i realiteten har bragt sig i en situation, hvor det er en minister og en arbejdsgiverorganisation, der skal udpege lønmodtagerrepræsentanter, overgår min fantasi.
Christine Antorini (S), 2010-12-08:
Når jeg har valgt at gå i salen og spørge ministeren om den her del, er det jo, fordi vi har haft et antal lovforslag, hvor regeringen som udløber af genopretningspakken har skåret på en hel række områder på uddannelse, lige fra voksenuddannelse til produktionsskoler osv.
Henrik Dam Kristensen (S), 2000-02-09:
Det nye udvalg får en ekstra dimension, som jeg anser for at være vigtig, nemlig at være rådgivende, også for ministeren, og at kunne påpege over for ministeren: Nu har vi siddet her i en periode, og vi kan se af ansøgningerne og udviklingen, at der er en trend, som går i den og den retning, så nu vil vi anbefale ministeren at lave nogle forskningsprojekter eller noget andet på det område.
Lars Løkke Rasmussen (M), 2023-05-10:
Jeg tror, at det vil være helt oplagt, når det tyrkiske valg er afholdt, i forbindelse med valgobservatørmissionens indberetning at gøre en samlet status på det valg, der så på det tidspunkt har fundet sted i Tyrkiet, og der vil det også være helt relevant at tage det her element op.
Ole Sohn (SF), 2004-12-09:
Men det, der er det væsentlige, er at få frem: Er det nogle konkrete meldinger, eller er det bare sådan, at man siger: Ingen skal vide sig sikre på, at der ikke kommer nedskæringer i efterlønnen eller nedskæringer i dagpengene eller lignende, for at der kan gives skattelettelser til de mest velstillede?
Sara Olsvig (IA), 2011-11-17:
Ruggies guidelines hænger også tæt sammen med det såkaldte UN Global Compact – et sæt af principper, som selskaber bør overholde, og som består af fire internationale instrumenter: menneskerettighedserklæringen, ILO-erklæringen om grundlæggende principper og rettigheder på arbejdspladsen, Rio-deklarationen om miljø og udvikling samt antikorruptionskonventionen – altså et sæt af principper, som bør ligge til grund for enhver industriel udvikling, også i Arktis.
Morten Messerschmidt (DF), 2020-06-23:
Og der synes jeg egentlig, at den tale, som hr. Hvelplund lige har holdt, ikke svarer på de spørgsmål, vi har rejst, og det er jo meget sigende for hele Enhedslistens, Det Radikale Venstres, hele emancipationsbevægelsens måde at anskue fællesskabet på.
Else Marie Mortensen (S), 1998-01-23:
I slutningen af 1996 blev det aftalt, at en embedsmandsgruppe sammensat af embedsmænd fra henholdsvis Socialministeriet og Sundhedsministeriet skulle udrede problemet og tilvejebringe et bestemt beslutningsgrundlag for os, så vi politisk fik en reel chance for at forholde os til det.
Martin Henriksen (DF), 2015-11-18:
Men jeg synes altså stadig væk, at Enhedslisten og fru Johanne Schmidt-Nielsen mangler at svare på, hvad man vil gøre, hvis det er, der opstår tilstande svarende til den, vi så i starten af september, eller hvis der af andre årsager kommer et stort rykind til Danmark, hvis det tyske asylsystem bryder sammen, hvis det svenske asylsystem bryder sammen.
Jens Peter Vernersen (S), 1998-06-04:
Ændringerne sker ved, at man ikke længere kan trække renteudgifterne fra, når man betaler bund- og mellemskat til staten, og for at undgå for store indvirkninger på ejendomsmarkedet er det rigtigt, sådan som vi ser det, at der sker en gradvis indfasning.
Brian Mikkelsen (KF), 2017-11-23:
Lovforslaget indeholder endelig en hjemmel for kommunerne til sammen med forsikringsselskaberne og Stormrådet at købe særlig oversvømmelsesudsatte grunde, de såkaldte røde huse, som gentagne gange har været udsat for oversvømmelser og ikke kan beskyttes gennem forebyggende foranstaltninger.
Jakob Axel Nielsen (KF), 2009-01-30:
Jeg har ikke talt om at prøve ting af, jeg har sagt, at når Forebyggelseskommissionen har talt, kommer vi med en national plan med klare mål for øje, og der vil være ting, som skal foregå i kulturudvalgsregi, og de vil så forplante sig videre til kommunerne via foreningerne, og der vil være ting, der skal foregå i Undervisningsministeriets regi, og de vil forplante sig videre ned til skoler, alle steder, hvor det er sådan, at kommunerne er tæt på borgerne.
Sonja Albrink (CD), 2001-05-10:
Et sådant forbud har som konsekvens, at en eventuel ægtefælle eller samlever til den kriminelle ikke vil kunne modtage besøg af venner og veninder i sit eget hjem, heller ikke selv om ægtefællen eller venner intet har med de kriminelle aktiviteter at gøre, nogle aktiviteter, som jo ikke engang behøver at foregå, mens ægtefællen er hjemme.
Mette Abildgaard (KF), 2025-08-14:
Jeg vil sige en sidste ting i forhold til det med at balancere hensyn, og det er, at jeg tror, jeg har stillet 25 spørgsmål til forsvarsministeren om et vidunderligt naturområde – det er ikke sikkert, han kan huske det – hvor ministeren besluttede, at man skulle stoppe afgræsningen.
Peter Skaarup (DF), 1999-10-27:
Det er noget, vi vil undersøge nærmere i forbindelse med udvalgsarbejdet, for vi er altså lidt skeptiske, hvis Folketinget i den grad skal ind og ligesom også tage ansvaret for håndhævelsen. Vi må i høj grad sige, at hvis regeringen kommer til Folketinget med et forslag, hvor man mener at kunne håndhæve de ting, der ligger bag det, så er vi med.
Ellen Trane Nørby (V), 2009-02-05:
Den anden diskussion, som handler om at sikre, at der er et økonomisk incitament til at sikre en tidligere indsats, sikre, at der sådan set vil være alle de foranstaltninger, som gør, at vi heller ikke får de enormt dyre anbringelser i sidste ende, er jo et helt diskussionsområde i sig selv.
Nikolaj Villumsen (EL), 2018-05-22:
Jeg må lidt sige, at vi nu har den situation, at den her bankunion blev vedtaget for en hel del år siden, og jeg kan ikke helt lade være med at synes, at det er lidt fantastisk, at lige præcis der, hvor de her eksperter bliver færdige med deres vurdering, er i efteråret 2019, hvor man er sikker på at være på afstand af et folketingsvalg, og hvor man er sikker på at være på afstand af et europaparlamentsvalg.
Elsebeth Gerner Nielsen (RV), 2000-01-13:
Vi møder det allerede i vores dagligdag: i ungdomsklubben, hvor pædagoger med en dansk baggrund pludselig konfronteres med et helt andet kvindesyn og nogle helt andre æresbegreber end dem, vi er opdraget med, eller på hospitalet, hvor ældre med muslimsk baggrund møder en åben og direkte omgangsform, som de - selv om der tages hensyn til dem - kan føle går dem for nær.
Mike Legarth (KF), 2012-02-23:
, på samme måde som man sidste år havde en indtægt på ca. 30 mia. kr. Samtidig med at man har de indtægter, reinvesterer olievirksomhederne meget store milliardbeløb i bedre teknologi, så man kan hente endnu mere olie op af undergrunden, end man havde regnet med fra starten.
Helge Sander (V), 2007-05-08:
Derfor er det jo et meget, meget bredt felt af forskellige løsninger, vi efterlyser, og det har vi altså ment at vi bedst kunne gøre i en fælles drøftelse med rektorerne, med bestyrelsesformændene og Videnskabsministeriet, og det er det arbejde, der er i fuld gang.
Ellen Trane Nørby (V), 2014-05-28:
Derfor vil jeg bare spørge igen: Mener miljøministeren virkelig, at placeringen på Sjælsmark Kaserne kan sammenlignes med en udbygning af Københavns Lufthavn eller en fingerplan i hovedstadsområdet, med hensyn til hvad man kan tvinge ned over kommuner og lokalbefolkninger?
Peder Hvelplund (EL), 2022-03-31:
Derfor kan jeg ikke forstå, hvorfor der ikke er den villighed til allerede nu at få signaleret klart, at det her er en problemstilling, der skal løses, og at vi er villige til at gøre op med uligelønnen; at vi er villige til at afsætte f.eks. 5 mia. kr. til en lavt- og ligelønspulje, som kan forhandles mellem arbejdsmarkedets parter til den næste overenskomst.
Rasmus Prehn (S), 2019-04-03:
Vi har jo netop rost regeringen for initiativet i hovedstaden, hvor man lægger op til mere samarbejde, og det er jo derfor, at vi så stiller spørgsmål om den logiske brist, at man gør det fuldstændig modsatte i resten af landet, at man splitter det op, man allerede har.
Margrethe Vestager (RV), 2003-10-22:
Den forskning, der gennemføres i lyset af dette, kan afkaste en lang række vigtige positive sideeffekter i form af udvikling, uddannelse, formidling osv., men det er meget afgørende at holde fokus i forhold til, hvad vi har med at gøre, og det betyder, at vi meget gerne ser formålsparagraffen drøftet, på nogle punkter uddybet, på andre punkter fokuseret.
Jesper Langballe (DF), 2006-01-20:
Det er klart, hvis vi ser bort fra de ydre, objektive grunde, der er til at give humanitær opholdstilladelse, altså noget med, at man ikke sender kvinder og børn til krigshærgede områder eller områder, hvor der er hungersnød og sådan noget, der er til at tage og føle på, og så kigger på sygdomsbegrundelserne for humanitær opholdstilladelse, så kan enhver se, at sådan som det fungerer nu, er begrebet humanitær opholdstilladelse gjort til grin, når man ved, at der er en fuldstændig fast rækkefølge: først Udlændingestyrelsen, så Flygtningenævnet, og så render man ministeriet på dørene om humanitær opholdstilladelse.
Karina Adsbøl (DF), 2020-02-07:
Derfor blev det netop den 27. marts under Retsudvalgets og Ligestillingsudvalgets temamøde om hadforbrydelser drøftet og foreslået, at politiets anmeldelsesskema burde indeholde et afkrydsningsfelt, hvor politiet kan sætte kryds, hvis der er tale om en hadforbrydelse.
Ellen Trane Nørby (V), 2019-01-23:
Til gengæld bliver der lagt op til at flytte nogle af de opgaver, der f.eks. i dag ligger i sygeplejedrevne ambulatorier og inde på akutsygehusene, ud i nærområderne – det kan f.eks. være kommunale sundhedshuse, specialsygehuse eller almen praksis.
Bertel Haarder (V), 2008-01-18:
Hvis vi har en klasse med 20 elever, der er delt op i 5 grupper med 4 i hver, hvad er så sandsynligheden for, at de, hvis de går til gruppeprøve, får ens karakterer inden for grupperne, og hvad er sandsynligheden for, at de får ens karakterer, hvis de går til individuel prøve?
Marianne Jelved (RV), 2000-02-09:
Vi har altså en situation, hvor der i januar 1999 var et fald fra den ene måned til den anden på 0,01 pct. i inflationen, og hvor der i august 1999 var en stigning fra den ene måned til den anden på plus 0,01 pct., og så spørger hr. Frank Dahlgaard: Kan man svare på, hvor mange gange større inflationen var i august 1999 i forhold til januar 1999?
Thomas Jensen (S), 2016-11-08:
Så skal vi selvfølgelig sørge for, at der er en ordentlig whistleblowerordning, og virksomhederne skal derfor have en ordning, hvor de ansatte via en særlig uafhængig og selvstændig kanal kan indberette overtrædelser eller potentielle overtrædelser af hvidvaskloven, der er begået af virksomheden.
Peter Skaarup (DF), 2000-03-29:
Det står klart i DUPI-rapporten, og jeg synes, der har været nogle ordførere her fra talerstolen, der måske ikke rigtig har anerkendt, at det står meget klart i rapporten, så derfor vil jeg lige læse det op; det står faktisk utvetydigt: »Efter gældende folkeret er der ingen ret for staterne til at foretage intervention i en anden stat uden forudgående bemyndigelse fra FN's Sikkerhedsråd«, står der.
Helene Brydensholt (ALT), 2024-10-11:
Vi talte også om muligheden for, at min kone kunne bære barnet med mit befrugtede æg, så vi var lidt mere biologisk forbundne, og da vi besluttede os for endelig at gå videre med den plan, fandt vi hurtigt ud af, at det faktisk ikke var lovligt, og det var vi meget overraskede over.
Jørn Jespersen (SF), 2002-03-13:
Og er det ikke rigtigt, at når vi ser på detailhandelen, på bagerne, på de små kiosker, der sælger fødevarer, på forskellige typer af butikker, så er vi ikke kommet ret langt, så har vi den store indsats foran os? Når vi ser på udførelse og kvalitet af fødevareegenkontrollen, er det så ikke det dækkende billede, når sagen skal beskrives, så det er til at forstå?
Eigil Andersen (SF), 2010-06-10:
Den anden linje er, at der skal ske visse ændringer i skattesystemet, som vil indbringe en del penge, og så er der muligheden for, at man kan forøge arbejdstiden en lille smule, og med de ting tilsammen kan det undgås, at der skal skæres i dagpengene, undgås, at der skal skæres i efterlønnen, og vi kan få en bedre offentlig service og hjælp til de ældre og til børn i folkeskolen – bedre end det, som regeringen står for.
Pernille Rosenkrantz-Theil (EL), 2004-04-27:
Det kan godt være, at det sådan i christiansborgsammenhæng er længe siden, at der er lavet en reform, for det var i 1997, men der er jo faktisk kun to årgange, som har afsluttet læreruddannelsen og fungerer ude i virkelighedens verden i dag.
Carina Christensen (KF), 2003-03-20:
Vi er selvfølgelig også interesseret i, at virksomhederne i Danmark skal benytte det danske sprog, men vi kan være bekymrede for, at vi pålægger internationale og internationalt orienterede virksomheder, som ligger i Danmark, og som har valgt at have engelsk som arbejdssprog, en række ekstraomkostninger til oversættelser og krav om eksempelvis ansættelsessamtaler på dansk.
Mattias Tesfaye (S), 2020-11-19:
Så den konkrete person, som er minister på det tidspunkt, skal jo også vurdere, om betingelserne er opfyldt, og jeg vil selv sige, at jeg, hvis det eneste, jeg kan se, er, at der er en organisation, der har talt imod abort, så ikke synes, at det er grundlag for, at organisationen så er antidemokratisk.
Torsten Schack Pedersen (V), 2016-11-08:
Jeg tror, at den gennemsnitlige omkostning på sådan en klage er omkring 30.000 kr., og vi løfter så klagegebyrerne en smule, overholder Århuskonventionen, og hvad vi nu skal, men så man altså skal have lidt flere penge op af lommen, inden man klager.
Charlotte Dyremose (KF), 2007-04-18:
En af de ting, der også for mig personligt som gammel hesteperson er glædeligt, er, at vi nu endelig får opgøret med spiltovet, at heste altså skal kunne bevæge sig frit og ikke stå bundet dagen lang, og også det, at føl og plage naturligvis bør gå på fold med andre heste helst i samme alder, er en væsentlig del af den unge hests velfærd.
Anne Baastrup (SF), 2005-03-18:
SF har igennem, jeg tror mange, mange, mange, mange år, fremsat forskellige variationer af, hvordan vi synes, at lov om forældremyndighed og samvær skal strikkes sammen, og der mener jeg, at vi skal huske på, at familieministeren jo i forlængelse af den tidligere familieministers beslutning nu er ved at nedsætte et udvalg, som har en lang række af de temaer involveret i kommissoriet, som rent faktisk har været på dagsordenen i Folketinget.
Ida Auken (RV), 2016-10-27:
Altså, det kan være, at Venstre lige skal snakke med LA, for jeg kan da se hr. Carsten Bach nede i salen, og han må sidde og blive helt svedt, hvis det er, som hr. Erling Bonnesen siger, nemlig at det alene er Aarhus Universitet, der afgør det.
Elisabeth Arnold (RV), 2001-03-22:
Så skal vi selvfølgelig indhøste erfaringer fra det politiforlig, vi allerede har indgået, men jeg vil da ikke begynde at forhandle det midt i perioden, medens det løber. Der er ikke nogen som helst tegn i sol og måne på, at politiet ikke har de tilstrækkelige midler, det skal bruge til at arbejde med i den periode, politiforliget løber.
Søren Espersen (DF), 2020-06-18:
til – jeg kunne godt tænke mig, at der også var nogle andre med; hr. Martin Lidegaard er i hvert fald optaget af det her, ved jeg – at man simpelt hen får et parlamentarisk forum i første omgang, og når det engang er etableret på en fornuftig måde med egentlige sessioner, årlige sessioner, så skal det også virkelig styrkes i undervisningssektoren, specielt blandt folkeskolens børn i alle tre lande, sådan at de forstår, hvad det er, vi har for os, og så de også forstår, hvad det er, vi er på vej til at miste, fordi vi simpelt hen ikke tager det alvorligt nok.
Christine Antorini (SF), 1999-01-14:
Jeg synes altså, det er helt centralt, at vi fokuserer på, at vi får en undervisning af en høj kvalitet, og derfor synes jeg også, vi bør tage hele diskussionen ud fra, at der er bevilget flere forskningsmidler til bl.a. sektorforskningsinstitutionerne, der jo ikke har en undervisningsforpligtelse.
Pia Christmas-Møller (KF), 2006-01-31:
Den skal være langtidsholdbar, fordi det giver stabilitet, og det kræver, at den både skal være rummelig og præcis – præcis, fordi den skal sikre borgerne en række rettigheder over for staten, og rummelig, fordi den skal give plads til udvikling og dermed også være robust.
Høgni Hoydal (T), 2005-06-17:
Men så længe man ikke vil debattere den del af spørgsmålet, bliver det en meget uligeværdig diskussion, hvor Færøerne og Grønland hele tiden er modtagerne, og Danmark er giveren, og det er ikke befordrende for et ligeværdigt og gensidigt respektfuldt samarbejde.
Christian Juhl (EL), 2018-02-06:
Jeg mener, at i den her situation, hvor det ikke drejer sig om hele statshusholdningen, der ryger ud ad vinduet økonomisk set, men hvor det alene drejer sig om at få en minister til at sige et enkelt ord, nemlig undskyld, et ord, som jeg tror at vi alle som forældre bruger meget aktivt over for vores børn for at sige, at det er en rigtig, rigtig god ting, for det handler nemlig om at give noget ægte fra et menneske til et andet og nogle gange på vegne, selvfølgelig, af staten.
Rasmus Prehn (S), 2010-04-16:
Vi tror faktisk, at de også har gode initiativer der, så vi fremsætter søreme et beslutningsforslag om at give en generel hjemmel til, at man kan prøve det af, så man ikke skal skrive over til en lidt mavesur og tilbageskuende indenrigsminister, der siger nej.
Hans Christian Schmidt (V), 2001-03-01:
Nej, men det ville da også være urimeligt at sige, at der skal sættes tal på, men så vil jeg sådan set bare spørge skatteministeren, om skatteministeren kan bekræfte det, skatteministeren sagde: at de midler, der bliver opkrævet, alle sammen tilbageføres til landbruget. Jeg har fuld forståelse for, at når de føres over i Fødevareministeriet, har man svært ved at specificere dem, men der blev bare sagt her i dag, at de alle sammen føres tilbage til landbruget.
Magnus Heunicke (S), 2020-01-09:
Erfaringerne viser så, at der er en række personer med tilknytning til bandemiljøet, som er motiveret til at komme ud af miljøet, og det har vi jo som samfund en fuldstændig oplagt interesse i at hjælpe dem med, og det er derfor, der findes exitprogrammer for bandemedlemmer.
Inger Beinov Støjberg (V), 2007-01-12:
Jeg synes som sagt, at det er utrolig væsentligt, at forældrene tager stilling til, hvorvidt deres barn skal tilmeldes en madordning eller ej, fordi det er med til også at grundlægge kostvaner fremover, og fordi den diskussion er så utrolig vigtig at få i familien.
Lene Espersen (KF), 2008-10-21:
Det, jeg blot synes er vigtigt at få fremhævet her ved mine afsluttende bemærkninger, er, at det er afgørende for regeringen, at vi sætter hårdt og kraftigt ind på det her område og får sendt et meget klart signal om, at det vil blive straffet med ganske alvorlige bøder og også med mulighed for frihedsberøvelse, såfremt man overtræder reglerne, men også for at få understreget, at der altså skal være en bedre mulighed for, at såvel politimyndighederne som SKAT kan gå mere målrettet ind og få forhindret det store misbrug, der sker ved piratkopiering, og hvor vi altså ønsker at få bedre hånd i hanke med, at disse piratkopierede produkter ikke får gode muligheder for at blive udbredt og afsat i Danmark.
Ole Sohn (SF), 2000-01-11:
, og på et tidspunkt bliver man så bedt om vedrørende samtykke at klikke ja til, citat: »Det skal bemærkes, at Den Danske Bank-koncernen forbeholder sig ret til at foretage kreditværdighedsundersøgelser, herunder indhente oplysninger om nuværende, eventuelt tidligere engagementer i Den Danske Bank-koncernens selskaber, eller, pkt. 2, i et kreditoplysningsbureau.«
Lotte Thiim Bertelsen (SF), 2006-11-09:
Politikens historie er desværre ikke enestående, og den fortæller, at børn, der er udsat for vold, ofte henvender sig til kommunen med henblik på at søge om hjælp i en meget svær livssituation, men at de oplever, at de slet ikke bliver taget alvorligt.
Leif Mikkelsen (LA), 2013-04-09:
Det her er sådan set en vigtig debat, og jeg håber faktisk, at den trænger ud gennem de her mure, for jeg er nemlig meget enig med Christian Mejdahl, når han i forordet skriver: »I Danmark hylder vi det repræsentative demokrati med frisind, ligeværd og en åben debat.
Lars Boje Mathiesen (NB), 2021-10-07:
Jamen det er så det, der undrer mig, for hvis man kigger i KD's 2030-plan, den økonomiske plan, kan man se, at der er afsat 15,1 mia. kr. til øvrigt offentligt forbrug, inklusive forsvarsaftalen – altså inklusive – for at kunne komme op på de 2 pct. Og det koster altså 17 mia. kr. alene at komme op på de 2 pct.
Frank Aaen (EL), 2008-01-17:
Tværtimod viser vores beregninger, at selv om man så løftede lønudviklingen i skøn fra 3,25 til 4 pct., ville man blive ved med at sakke bagud i forhold til den private sektor, mens finansministeren jo lige har offentliggjort en rapport, der siger, at timelønsudviklingen på det private område i 2007 og 2008 ligger på mellem 4,6 og 4,7 pct., altså væsentlig mere end det, man nu taler om skal indregnes på det offentlige område.
Emrah Tuncer (RV), 2016-03-17:
Vi mener dermed, at dette forslag på fornuftig vis balancerer forholdet mellem på den ene side at sikre friere rammer til uddannelsesinstitutionerne i forhold til implementering af fremdriftsreformen og på den anden side fastholder ambitionen om at få de studerende lidt hurtigere igennem uddannelsessystemet.
Hans Christian Schmidt (V), 2016-03-04:
Det er i den forbindelse forventningen, at Trafik- og Byggestyrelsen vil kunne drage fordel af, at styrelsen ved vurdering af miljøet alene skal forholde sig til et begrænset antal projekttyper til forskel fra andre miljømyndigheder, som skal miljøgodkende en bred vifte af projekttyper.
Keld Albrechtsen (EL), 2000-01-26:
»Skal ministerens kronik i Jyllands-Posten den 19. januar d.å. forstås således, at ministeren mener, at Danmark i EU's kommende militære organer kan deltage i udarbejdelsen af afgørelser, som har indvirkning på forsvarsområdet?« Skriftlig begrundelse
Louise Elholm (V), 2024-03-14:
I forhold til fusioner lægges der op til, at fusioner under de nuværende omsætningstærskler også kan undergå en kontrol, hvis de lever op til nogle forskellige kriterier, altså f.eks. at dem, der skal fusionere, tilsammen har en omsætning på mindst 50 mio. kr., og at fusionen hæmmer konkurrencen betydeligt.
Michael Aastrup Jensen (V), 2020-10-20:
For det er lige præcis det, jeg også har bedt regeringen om at indgå i en dialog med Folketingets partier om: Hvordan vi så som minimum kan sætte de her hegnspæle op, så der bliver en fuldstændig gennemsigtighed for, hvornår de uvarslede kontrolbesøg kan forekomme.
Katrine Robsøe (RV), 2020-05-27:
Men jeg vil selvfølgelig gerne være med til at sørge for, at det bliver en endnu bedre forretning, for det må naturligvis være målet at fastholde så mange af de internationale studerende efter endt uddannelse som muligt, så de også kan bidrage til vores arbejdsmarked, når de nu har taget en uddannelse her i landet.